
CONTINGUTS MÍNIMS DE LA MATÈRIA D’INFORMÀTICA
L’alumne/a ha de ser capaç de poder :

1. Gestionar documents en una carpeta pròpia, personalitzar l’escriptori, buscar documents i eliminar-los de la paperera de reciclatge.
2. Conèixer el funcionament de tots els perifèrics així com els elements principals del maquinari d’un ordinador.

3. Conèixer el funcionament bàsic de seguretat.

4. Compartir recursos en una xarxa local.
5. Cercar informació a internet i fer servir el correu electrònic.
6. Fer una presentació amb Power Point.
7. Dissenya una pàgina web mostrant el caràcter hipermèdia d’aquesta mitjançant els enllaços corresponents.
8. Treballar amb imatges, àudio i vídeo.

Criteris d’avaluació

L’examen constarà de:
L’alumne haurà de dissenyar una pàgina web sobre informàtica amb diferents apartats (maquinari, programari, perifèrics i conceptes sobre internet) que permeti obrir una presentació en Power Point sobre una breu història de la informàtica i que contingui imatges tractades i vídeos. També haurà d’oferir un enllaç de correu electrònic. Els arxius estaran en una carpeta compartida i l’índex de la web estarà visible en l’escriptori de l’ordinador.
Donat el temps limitat de la prova, l’alumne haurà de mostrar la capacitat d’abastar el major nombre de conceptes més que el de tractar un d’ells amb profunditat. 

